
Ill. Plane videmus. - Ad R. P. D. Adolfum 
episcopum Wratislaviensem, ut eidem gra- 
tuletur sollertiam in regenda dioecesi. - 
5 octobris 1915. . . . 


S. CONGR. CONSISTORIALIS 


INDEX HUIUS FASCICULI 


(An. VII, n. 17 - 97 Octobris 1915) 


PAG. 


474 


475 


S. CONGR. DE DISCIPLINA SACRAMENTORUM 


PAG. 


Praesumptae mortis coniugis. - 25 iwnii 1915 476 


S. CONGR. CONCILIT 


Dubia circa trium missarum celebrationem in 
die solemnis commemorationis omnium 
fidelium defunctorum. - 15 octobris 1915 479 


S. ROMANA ROTA 


Salutiarum. - lurium. - 15 iwlii 1915 . . 481 


DIARIUM ROMANAE CURIAE 


I, Segreteria di Stato. Nomine, onorificenee 491 
492 


7 
476 


= 


Annus VII - Vol. VII Die 27 Octobris 1915 Num. 17 


ACTA APOSTOLICAE SEDIS 


COMMENTARIUM OFFICIALE 


— 


ACTA BENEDICTI PP. XV 


KEPISTOLAE 
I 


AD RAPHAELEM MARIAM CARRASQUILLA, ANTISTITEM URBANUM, MODERATOREM 
COLLEGII MAIORIS BOGOTENSIS IN COLUMBIA A ROSARIO NUNCUPATI, EX- 
EUNTE ANNO VICESIMOQUINTO A SUSCEPTO COLLEGII EIUSDEM REGIMINE. 


Dilecte Fili, salutem et apostolicam benedictionem. — Tuae sane est 
virtuti tribuendum istud, quod Nobis nuntiatur, quasi initum a colum- 
bianis civibus certamen in apparandis tibi sollemnibus, exeunte vice- 
simo quinto anno, ex quo Collegii istius maioris suscepisti regimen : 
iucundumque Nobis est, dilecte Fili, ex hisce, cum praesentium tum 
veterum alumnorum, officiis, hance ipsam virtutem tuam - quam habui- 
mus prae oculis cum haud ita pridem inter Urbanos Antistites te adlegi- 
mus - studiorum optimorum ingeniique decora in te cumulantem, quasi 
multorum iudicio egregie testatam agnoscere. Ex iis vero quae allata 
sunt, plane videmus esse Nobis non tibi tantum, dilecte Fili, sed et 
alumnis tuis ex animo gratulandum: tibi scilicet ob partam industria 
sollertiaque tua in erudienda iuventute fructuum praestantissimorum 
copiam: illis vero ob acceptas a te eas doctrinae virtutisque opes, quibus 
sibi quidem recte factorum gloriam, aliis vero ulilitates haud exiguas 
possunt parere. — Cetera, nobile istud Lyceum, quod, te auspice, et 
disciplina et artium ingenuarum studiis florere accepimus, incrementa 
in dies maiora providenti consilio tuo confidimus sumpturum. Quod ut 
quam felicissime consequi divino beneficio possis, apostolicam benedi- 
ctionem, caelestium munerum conciliatricem, tibi in primis, dilecte Fili, 

tum etiam omnibus tecum laetantium alumnis amantissima voluntate 
impertimus. 

Datum Romae apud S. Petrum, die xvm septembris mcmxv, Pontifi- 
catus Nostri anno secundo. 


BENEDICTUS PP. XV 


II 


AD IULIUM CARD, BOSCHI, ARCHIEPISCOPUM FERRARIENSEM, ALIOSQUE EPISCO- 
POS REGIONIS FLAMINIAE: EORUM LITTERIS, OCCASIONE ANNUI CONVENTUS 


AD IPSUM DATIS, RESCRIBIT. 


Dilecte Fili Noster et venerabiles Fratres, salutem et apostolicam 
benedictionem. — Nihil Nobis iucundius eis litteris quas vos, annuum 
ex more conventum proxime auspicantes, communiter ad Nos Bononia 
dederatis. Eas enim cum perlegeremus, plane videre visi sumus animos 
vestros quum Vicario lesu Christi in primis deditos, tum Nobismet- 
ipsis pro veteri consuetudine maxime coniunctos. Valde enim liben- 
tibus Nobis venire solet in mentem eius temporis, cum istic vobiscum 
una de nostrarum dioecesium rationibus consultabamus. Quamquam ab 
isto Nos conventu ne putetis afuisse; adfuimus enim praesentes animo, 
vestrisque consiliis propositisque bene precati sumus. Itaque pietatem 
vestram studiumque Nostris praescriptionibus sancte obtemperandi grate 
complectimur. Quod autem gratulando recolitis quae hoc primo Ponti- 
ficatus anno gessimus ad communem catholicorum actionem promoven- 
dam, ad christianam sapientiam et disciplinam scriptis optimis illustran- 
dam et defendendam, ad miserias huius calamitosissimi belli levandas, 
pro iis rebus omnibus non Nobis est, sed consiliorum bonorum datori 
et adiutori, Deo tribuenda laus. 

Deum vero obsecrare Nobiscum pergite, ut facitis, ne pacis reditum 
diutius retardare velit. Idem autem vobis benignus eos concedat quos 
exspectatis ex vestro isto conventu fructus uberrimos. 

Cuius Nos divinae benignitatis auspicem et praecipuae benevolentiae 
Nostrae testem, apostolicam benedictionem vobis, dilecte Fili Noster et 
venerabiles Fratres, et cleris populisque vestris amantissime impertimus. 

Datum Romae apud S. Petrum, die 1 octobris anno mpccccxv, 
Pontificatus Nostri anno secundo. 


BENEDICTUS PP. XV 

AD R. P. D. ADOLFUM EPISCOPUM WRATISLAVIENSEM, UT EIDEM GRATULETUR 
SOLLERTIAM IN REGENDA DIOECESI. 


Venerabilis Frater, salutem et apostolicam benedictionem. — Plane 
videmus te ut bonum Christi militem laborare. Elapso enim vix anno 
ab inito Wratislaviensi episcopatu, quamquam tam asperae temporum 
vices curas cogitationesque tuas eo maxime contrahant, ubi opitulandi 
tam gravis, tam urgens necessitas, seniorum e tuo clero conventum 
cogitas, ut communi dioecesis bono communibus consiliis melius pro- 
videas. Sollertia haec tua, venerabilis Frater, eo Nobis laetiora visa est 
polliceri, quod a sapienti rerum in conventu agendarum delectu non 
est seiuncta. Nihil sane praeteriisse videris quod tempora clament ad 
frugiferam dioecesis gubernationem: nihil quod conferat ad firmandam, 
tuendam catholicam disciplinam: nihil quod ad studia pietatis cotidiana 
animis fomenta suppeditet. 

Intelliges tu quidem ex his quam laeta exspectatione quoque animo 
consiliis coeptisque tuis, coelestia, bene precando, uti desiderare te signi- 
ficas, conciliemus subsidia. Quoniamque id etiam petis a Nobis, ut 
paterna hortatione bonam mentem ac perseverantem in proposito volun- 
tatem foveamus in iis qui iam diu toti istic sunt in levandis minuen- 
disque belli calamitatibus, facile id quoque te scito a Nobis impetrasse: 
ita tamen ut hortationis loco Nobis libeat iisdem, in primisque viris e 
clero atque utriusque sexus religiosis, commendationem laudemque 
amplissimam impertire. Hisce enim praemiis atque incitamentis uti cum 
iis malumus, qui tot tantaque praebuere christianae caritatis exempla, 
quanta tu ipse scribendo commemoras. Diuturnitate belli atque ingra- 
vescentibus in dies eius caussa incommodis, tantum abest ut tam effusae 
tamque operosae caritatis defervescat ardor, ut potius magis magisque 
inflammetur; cum nihil arduum, quod ab iis non sit exspectandum, quo- 
rum patriae amorem vel ipsa alit spes praemii in potiore vita mansuri. 

Auspex divinorum munerum Nostraeque benevolentiae testis, apo- 
stolica sit benedictio, quam tibi, venerabilis Frater, tuoque clero ac 
populo peramanter in Domino largimur. 

Datum Romae apud S. Petrum, die x octobris mcmxv, Pontificatus 
Nostri anno secundo. 


BENEDICTUS PP. XV 

S. CONGREGATIO CONSISTORIALIS 


PROVISIO ECCLESIAE 


Sacrae Congregationis Consistorialis decreto Ssthus D. N. Benedi- 
ctus PP. XV hance quae sequitur ecclesiam de proprio pastore providit, 
nempe: 

5 octobris 1915. — Cathedrali ecclesiae Brigantiensi praefecit Rev. 
D. Iosephum Lopes Leide de Faria, presbyterum Bracharensis archi- 
dioecesis. 


NOMINATIO 


Decreto Sacrae Congregationis Consistorialis nominatus est: 


22 septembris 1915. — R. P. D. Cosimus Agostino, episcopus Aria- 
nensis, Administrator Apostolicus cathedralis ecclesiae Laquedoniensis. 


S. CONGREGATIO DE DISCIPLINA SACRAMENTORUM 


PRAESUMPTAE MORTIS CONIUGIS 


Titius, catholicus, fere viginti quinque abhine annis, patrato furto, 
solus ac inops in Americam clam aufugit, ne poenam carceris unius 
anni cum dimidio, ob illud delictum sibi inflictam, lueret: domi relin- 
quens tam liberos quam uxorem, quae tamen in ipsius fugam libens 
consenserat. 

Illuc postquam advenit, per notarium quemdam nunc demortuum, 
in Urbe N. procurationem exarandam curavit in favorem suae uxoris; 
qua procuratione huic uxori generalem de suis bonis disponendi trans- 
misit potestatem. Eidem uxori per quinquennium nonnullas misit epi- 
stolas nunc deperditas, quarum una narrabat illum, in quadam officina 

coriaria cuius nomen ignoratur, laborem invenisse. In postrema autem 
epistola suam voluntatem mox redeundi haud ambigue aperuerat, prout 
oratrix testatur: « Probe memini - sic ista - finalium ultimae epistolae 
« verborum: “ Non maneo in America; mox veniam ad vos; neque enim 
«in America omnia quae splendent aurum sunt ,, ». Ex quo tempore, 
nempe ex anno fere 1894, nullum amplius de se nuntium dedit. Neque, 
ex altera parte, ullum viri vestigium reperiri potuit, etsi plurimae diver- 
sis temporibus variisque de causis peractae fuerint investigationes. 

Uxor enim, primum anno 1906 - non tamen ad alteras nuptias 
ineundas - tribunal laicum adiit; quod, postquam per publicas enun- 
tiationes ac ephemerides virum frustra evocaverit, eum eodem anno 1906 
ad normam iuris civilis mortuum declaravit. Eius autem uxor, post 
annum, alteri viro coram civili magistratu nupsit, confidens se statim 
posse etiam sacramentalem cum eo inire unionem. Cum vero parochus, 
incertum arbitratus prioris mariti obitum, sponsorum matrimonio assi- 
stere renuisset, isti, utpote a separatione abhorrentes, enixe oraverunt 
Ordinarium, ut, mortem viri agnoscens, transitum ad novas nuptias per- 
mitteret. 

Expensis tamen probationibus, Curia diocesana hanc tulit senten- 
tiam: « Non constare de morte Titii ». Tunc oratrix, haud fracta animo, 
novis at frustraneis in America peractis investigationibus, ad Curiam 
appellavit Metropolitanam. Quae anno 1912 declaravit: « Sententiam 
priorem esse sustinendam », at, attentis rerum adiunctis, simul censuit: 
« Recurrendum esse ad 8. Sedem ». 

Igitur praefata Curia dioecesana acta transmisit huic S. Congre- 
gationi, quae dein actorum complementum iussit. 

Atque ita demum causa sapientissimo Emorum ac Revihorum Pa- 
trum iudicio submissa fuit. 

Solutio. - Ut iam pluries ante in similibus causis memoratum est, 
ad probandam coniugis mortem, deficientibus veri nominis probationi- 
bus, saepius sufficere poterit talis indicionum ac coniecturarum cumulus, 
unde maxime probabilis seu moraliter certus appareat assertus obitus 
(Instr. S. Offic. an. 1868, n. 6). Talia autem indicia haud deesse videntur 
in casu. 

Etenim primum perpendatur inutilitas tot indagationum, quae 
annis 1909 et 1911 in tota illa regione, ubi vir post fugam commora- 
tus est, peractae sunt. Titii quippe nomen evocatum fuit in iis ephe- 
meridibus, quae in patrio eiusdem Titii idiomate in regione illa vul- 
gantur, ac proinde fere ab omnibus eiusdem nationis emigrantibus legi 
solent. Vir autem, si adhuc viveret, profecto notus esset aliquibus suo- 


| 
| 
| 
| 
| 
| 


478 Acta Apostolicae Sedis - Commentarium Officiale 


rum civium, qui lectas ephemeridum evocationes ei procul dubio manife- 
stassent. Praeterea perquisita fuerunt ad eiussnomen detegendum regesta 
omnium paroeciarum catholicarum atque etiam nosocomiorum magnae 
illius urbis, in qua illum olim degisse constat: sed semper incassum. 

Neque obiici potest, virum, ephemeridibus evocatum, ideo forsitan 
absconditum mansisse, quia insidias suspicabatur propriae gentis suam 
extraditionem propter pristinum furtum postulantis. Nam, teste Curia 
dioecesana, tempus a lege respectivae gentis statutum ad abolendam 
poenam eiusmodi furto praefixam iam elapsum erat anno 1894: ergo 
15-17 annis ante quam publicae illae evocationes fierent. Tuto igitur e 
suis latebris vir tunc prodire potuisset. Et hoc ipse bene noverat; nam, 
adveniente illo anno 1894 (quo sua poena praescriptione cessatura erat) 
ad uxorem scripsit: « se in America haud mansurum.... se moa ad 
suos venturum ». 

Deinde prae oculis etiam habenda est infirma valetudo, qua iam 
ante suam fugam laboraverat. Uxor enim, solemni iuramento adscripta, 
testata est, virum singulis annis violenta cum suffocationibus tussi, 
autumnali ac hiemali tempore, laborasse; eum etiam de doloribus in 
pectore questum esse, ac sputum purulentum ac rubeum saepe edidisse. 
Nonne chronica huiusmodi infirmitas, labentibus annis, multum ingra- 
vescere debuit in homine, qui, extra patriam, egenus, solitarius, omni 
fere cura orbatus, duris insuper insudabat laboribus? 

Multo adhuc vehementiorem reddit mortis praesumptionem repen- 
tina illa atque prorsus inexplicabilis interruptio epistolaris cum uxore 
commercii. Scilicet ab anno 1889, quo emigravit, usque ad annum 1894 
ad uxorem scripsit quinque epistolas, deinde vero - idest per 21 annos - 
nullam. 

Tale autem silentium vix alia hypothesi nisi mortis explicari valet. 
Vir enim diligebat uxorem, diligebat et liberos. Quod ad uxorem aitti- 
net, concorditer cum ipsa vixerat; cui etiam ex terra longinqua amorem 
suum satis significavit tum per modo memoratas epistolas tum per illam 
procurationem, qua ipsi universalem de suis bonis disponendi concessit 
facultatem. 

Num igitur supponi potest, eum tam tenerum erga uxorem liberos- 
que amorem repente penitus exuisse, atque omnem deinceps de iis 
cogitationem curamque abiecisse? 

Praesumptiones autem quasi certitudinem attingere videntur, si con- 
sideramus Titium, in ultima sua ad uxorem epistola, ipsi promisisse 
se mox ad eam rediturum esse. In illa enim epistola iam supra citata 
dixit: « Non maneo in America; mox veniam ad vos; nec in America 

omnia quae splendent aurum sunt ». Ergo maritus uxori annuntiat pro- 
ximum suum reditum, ad quem ipse non solum amore alliciebatur 
familiae, sed etiam adversa quasi compellebatur fortuna. Num igitur 
verisimile est, eum tam firmum redeundi propositum repente mutasse, 
et adhuc 21 annos (1894-1915) in duro exilio remansisse? Et si - quod 
quidem haud probabile apparet - hoc propositum revera mutasset, nonne 
hance voluntatis mutationem per subsequentem epistolam uxori annun- 
tiasset? Num ipsam et liberos per plus quam viginti annos in crudelis- 
simo isto incertitudinis tormento reliquisset ? 

Quibus argumentis non leve demum pondus addit fama seu com- 
munis de viri morte opinio: siquidem, teste parocho, illius loci incolae, 
« omnes putant Titium esse vere mortuum ». 


‘His omnibus mature perpensis, Emi ac Revmi Patres in generali 
conventu habito die 25 iunii 1915 ad dubium: An oratrici permitti 
possit transitus ad alteras nuptias in casu, respondendum censuerunt: 
Affirmative. 


+ Axorstus Capotosti, Ep. Thermen., Secretarius. 


S. CONGREGATIO CONCILI 


DUBIA 


CIRCA TRIUM MISSARUM CELEBRATIONEM IN DIE SOLEMNIS COMMEMORATIONIS 
OMNIUM FIDELIUM DEFUNCTORUM. 


Quum in Constitutione Apostolica Incruentum altaris diei x augusti 
huius anni sub num. 1 data fuerit facultas «< omnibus in Ecclesia uni- 
« versa Sacerdotibus, quo die agitur Solemnis Commemoratio omnium 
« fidelium defunctorum, ter Sacrum facere; ea tamen lege, ut unam e 
«tribus Missis cuicumque maluerint applicare et stipem percipere 
« queant; teneantur vero, nulla stipe percepta, applicare alteram Mis- 
« sam in suffragium omnium fidelium defunctorum, tertiam ad mentem 

«Summi Pontificis, quam satis superque declaravimus », sequentium 
dubiorum solutio a S. Congregatione Concilii expostulata fuit, nimirum : 

I. Ad normam praefatae Constitutionis, in die Solemnis Commemo- 
rationis omnium fidelium defunctorum, possuntne Sacerdotes unam e 
tribus Missis, quae magis eis placet, cui maluerint applicare et stipem 
inde percipere, vel primam tantum exclusive ? 

Il. Pro unica Missa quam illa die sacerdotes possunt cui maluerint 
applicare et stipem inde percipere, possuntne maiorem exigere eleemo- 
synam, vel contenti esse debent eleemosyna ex constitutione synodali, 
vel consuetudine locali statuta? 

III. Potestne sacerdos pro aliis duabus Missis, quas illa die celebrat 
pro omnibus fidelibus defunctis et ad mentem Pontificis, aliquid acci- 
pere ratione laboris, seu incommodi extrinseci, puta si ad aliorum com- 
modum illas celebrare debeat hora vel loco satis incommodo, puta in 
aurora vel circa meridiem, in ecclesia vel oratorio rurali, aut coemeterii; 
vel ne hoe titulo quidem valeat aliquid percipere? 

IV. Potestne sacerdos, etiam remoto quovis motivo lucri, alias duas 
Missas illa die pro suo arbitrio applicare et stipem percipere, et inse- 
quentibus diebus applicare per se vel per alium duas Missas, unam pro 
fidelibus defunctis, alteram ad mentem Pontificis? 

Et quatenus negative: 

V. Potestne Episcopus poenam suspensionis, etiam latae sententiae, 
et non faciendi suum stipendium, irrogare in eos qui ita agerent? 

Sacra autem Congregatio Concilii ad proposita dubia respondendum 
censuit prout respondit: 

Ad I. Affirmative ad primam partem, negative ad secundam. 

Ad II. Negative ad primam partem; affirmative ad secundam, excepto 
casu ultroneae oblationis, vetita tamen non solum petitione, sed etiam 
quacumque insinuatione ut eleemosyna maior ordinaria a fidelibus 
offeratur. 

Ad IIL. Negative ad primam partem, affirmative ad secundam. 

Ad IV. Negative. 

Ad V. Affirmative. 

Datum Romae, die 15 octobris 1915. 


F. Carp. Cassetta, Praefectus. 


L. S. 


O. Giorgi, Secretarius. 


SACRA ROMANA ROTA 


SALUTIARUM 


IURIUM 


Benedicto Papa X V feliciter regnante, Pontificatus Dominationis Suae 
anno primo, die 5 iulii 1915, RR. PP. DD. Guilelmus Sebastianelli, 
Decanus, Ponens, Petrus Rossetti et Raphaél Chimenti, Auditores de turno, 
in causa Salutiarum - [urium, inter Rev. Capitulum Cathedrale Salutia- 
rum, repraesentatum per legitimum procuratorem Vincentium Sacconi, 
advocatum, et Rev. lacobum Conte, canonicum archipresbyterum, reprae- 
sentatum per legitimum procuratorem Hadrianum Aloisi-Masella, advo- 
catum, in gradu appellationis a praefato Rev. Iacobo Conte contra senten- 
tiam rotalem diei 1 iulii 1913 propositae, sequentem tulerunt definitivam 
sententiam. 


Qua Apostolicae Sedis Legatus S. R. E. Cardinalis Dominicus Della 
Rovere, Episcopus Taurinensis, anno 1483 duodecimo kalendas februarii, 
per bullam Per immaculata parochialem ecclesiam S. Mariae plebaniam 
nuncupatam Salutiis in collegiatam erexit, quam postea Julius papa II, 
anno 1511, in cathedralem auxit, cum omnibus iuribus, honoribus ac 
privilegiis, quibus ceterae cathedrales ecclesiae de iure, vel consuetudine 
fruuntur. Cum autem a Legato Apostolico curam animarum fuerit deman- 
data quartae capituli dignitati, i. e. archipresbytero, hunc inter et capi- 
tulum frequenter exortae fuerunt quaestiones, quas Pius Papa X, f.r., 
anno 1910, definiendas commisit huic sacro Auditorio. Bis causa dimissa 
fuit, contrario tamen omine: die enim 2 septembris 1911 sententia prodiit 
omnino archipresbytero favorabilis; interposita vero ab ea appellatione 
Patres secundi turni, die 1 iulii 1913, a prius decisis recedendum cen- 
suere. Hinc tertio, provocante ad H. S. O. rev. archipresbytero, contro- 
versia proponitur discutienda et definienda sub assueta formula dubii : 
An: sententia rotalis diei 1 iulit 1913 sit confirmanda vel infirmanda in 
casu ? 

Non unum est controversiae caput, uti patet ex quinque dubiis initio 
litis concordatis, de quibus singillatim est breviter agendum. 

De primo dubio: An, quibusque sub limitibus, cura animarum habi- 
tualis competat capitulo, vel potius archipresbytero in casu? 

Pro dubii solutione Domini Patres animadverterunt, quod regula- 
riter, quando aliqua ecclesia parochialis erigitur in collegiatam, anima- 
rum cura, saltem habitualis, de iure communi transeat ad capitulum. Ad 
rem Pignatelli: « Tenendum est eiusmodi curam, saltem habitualem, 
« illiusque titulum residere apud capitulum, actualem vero apud archi- 
« presbyterum. Probatur primo ex ipsa erectione parochialis ecclesiae 
«in collegiatam » (Consul. 169, n. 9, 13, vol. TX). Neque refert quod in 
casu sermo sit de archipresbytero, tamquam de collegii capite: etenim 
citatus auctor, in consultatione 150 eiusdem voluminis, sibi proponit 
quaestionem: « Utrum in ecclesiis collegiatis, simulque curatis, cura 
« apimarum incumbat canonicis et capitulo, an primae aliive dignitati? ». 
Et respondit: « Incumbere canonicis et capitulo in hac re minima dubia... 
« Assistit enim capitulo ius commune. Eo namque ipso quod ecclesia 
« curata est collegialis ... eiusmodi cura pertinet de iure ad capitulum ... 
«non attento quod exercitium, sive administratio curae demandetur 
« vicario perpetuo, vel alicui dignitati. Nam adhuc habitus a capitulo 
«non aufertur ». Et inferius,n.5: « Est enim regula quod cura annexa 
« collegiatae spectet habitu ad ipsam, actu vero ad personam, quae 
« illius exercitio praeficitur ». Eadem habet Pitonius (in Discuss. 45, p. II, 
Discip. eccles.): « Utramque opinionem distinguendo conciliat Rota coram 
« Cerro, decis. 450, n. 2, quod nempe ubi agitur de ecclesia cathedrali, 
«tune utraque, seu totalis cura pertineat ad archipresbyterum, iuxta 
« decis. 480 coram Merlino: secus vero, ubi agitur de ecclesia collegiata, 
« in qua cura habitualis de iure spectat ad capitulum, et solum actualis 
« ab archipresbytero exercetur ». 

Dictum est supra regulariter: exposita enim doctrina, uti scribit 
Pallottini ad v. Capitulum, locum sibi non vindicat « ubi constet Sum- 
« mum Pontificem in instituendo collegio haudquaquam transferre in 
« ipsum voluisse ius ac titulum parochialem, sed in aliam personam, 
« quasi subrogatam in locum pristini rectoris ecclesiae parochialis: in 
« hoc enim casu habitualis cura animarum non residet penes capitulum; 
« sed is, cui parochiale ministerium commissum est, iure suo illud exercet 
« independenter a capitulo ». 

Itaque in primis perpendendum est documentum erectionis. Quod 
si ex eo res plene non evincatur, recurrendum est ad coniecturas, prae- 
sumptiones, adminicula, etc., iuxta regulam communiter receptam et a 
litigantibus admissam. 

I. In bulla erectionis collegiatae Salutiarum haec leguntur: « Prae- 

« fatam parochialem ecclesiam in collegiatam cum capitulo de novo 
« erigimus... et in ea decanatum, qui inibi principalis dignitas sit ... nec 
« non archidiaconatum, praeposituram, archipresbyteratum, cui immi- 
« neat cura animarum... erigimus et instituimus ». Igitur Legatus Apo- - 
stolicus non instituit collegium canonicorum in plebania Salutiarum, 
sed ipsam plebaniam in collegiatam erexit: proinde totum ens parochiale 
cum suis iuribus, titulis ac bonis factum est ens collegiale. Neque officit 
quod archipresbytero dicatur imminere curam animarum. Bene enim 
haec duo stare possunt, curam esse quoad ius et proprietatem penes 
capitulum, quoad exercitium penes archipresbyterum. Aliis verbis expres- 
sio « cui immineat curam animarum » non derogat iuri communi supe- 
rius tradito, sed denotat curam actualem spectare ad archipresbyterum, 
remanente habituali penes capitulum. Hoc evidens fit si advertatur curae 
animarum appellatione, sive ante, sive post Concilium Tridentinum, venire 
curam actualem non vero habitualem. Hoc 

a) docet Barbosa his verbis: « Curae animarum appellatione proprie 
« venit actualis non vero habitualis, ut tenuit in terminis Capra (1465) 
«commun. conclus. 9, num. 78, et fuit dictum in Vicen. - Prioratus, 
« 9 iunii 1606, coram Manzanedo (De appellativa verborum significatione, 
« appell. 65) »; 

b) admisit constanter Rota, uti in recentioribus: decis. 316, num. 9, 
Part. IV: decis. 445, n. 9, Part. V; et dec. 204, Part. XI, in qua legitur: 
« Demum non urget quod idem archipresbyter in Litteris Apostolicis 
- (Eugenii IV, 1436, et Leonis X 1519) fuerit provisus de archipresby- 
« teratu cum assertione quod illi immineat cura animarum, quia hoc 
« est intelligendum de cura actuali, remanente semper habituali penes 
« capitulum »; 

c) firmavit S. C. Concilii in una Lauden. - Iurium et emolumentorum 
parochialium, 24 martii 1858: « Neque obstat expressio illa quod ani- 
« marum cura praepositurae immineret; nam quod illi immineat cura 
« animarum, hoc est intelligendum de cura actuali, remanente semper 
« habituali penes capitulum ». Unde Doctores quando loquuntur de 
parocho alicuius ecclesiae collegiatae, cui competit cura etiain habitualis, 
minime adhibent verba cura animarum pure et simpliciter, sed scribunt 
ei competere totam animarum curam. 

Attenta itaque bulla erectionis collegiatae Salutiarum non constat 
Legatum Apostolicum derogasse iuri communi; quod magis scatet ex 
coniecturis, praesumptionibus aliisque adiunctis. 

If. Re quidem vera: 1. In praefata bulla erectionis reditus omnes, 
fructus et proventus plebaniae cum declaratione annui valoris assi- 

gnantur in dotem ecclesiae collegiatae, hac facta lege ut, detractis centum 
florenis pro decano, reliqui fructus distribuerentur aequalibus portionibus 
inter canonicos, comprehenso archipresbytero, qui proinde in eodem 
gradu positus est, ac reliqui de capitulo. Cum vero reditus parochiae 
consisterent in bonis immobilibus, decimis et emolumentis di stola 
bianca e nera nuncupatis, documenta, quae in actis prostant, loculenter 
ostendunt : 

a) capitulum ab anno 1486 usque ad hodierna tempora in posses- 
sione fuisse omnium bonorum plebaniae, eaque tanquam massae capi- 
tulari pertinentia administrasse ; 

b) capitulum, ex ipsa sui origine et titulo parochiali, nedum per 
quatuor saecula ius decimandi exercuisse, sed illud etiam vindicasse in 
quadam parte territorii Salutiarum contra capitulum Taurinense, quin 
in iudicio archipresbyter vocaretur ; 

c) capitulum ab anno, quo instituta fuit Collegiata, per canonicum 
datarium emolumenta omnia exegisse, eaque inter canonicos pari ratione 
partitum esse, exceptis tantummodo favore archipresbyteri incertis pro- 
venientibus ex fidibus mortuorum, baptizatorum et matrimoniorum, 
annuam summam tercentarum libellarum plus minusve attingentibus. 

2. In bulla Per immaculata potestas fit capitulo praesentandi per- 
sonam idoneam instituendam in archipresbyteratu, quando factus fuerat 
vacans. Hoc iure potitum fuit canonicorum collegium tria per saecula, 
i. e. a constitutione capituli usque ad annum 1744. Nec difficultatem 
facit quod ab hoc anno per concursum conferri consueverit archipresby- 
teratus. Id enim: a) nihil detrahit beneficii constitutioni; 6) certum est 
capitulum, vix audita indictione concursus de ea coram Episcopo prote- 
statum esse tamquam proprii iuris laesiva. 

3. Episcopi Salutiarum in iis, quae se referebant ad parochiam, non 
archipresbyteri sed votum capituli exquirere consueverunt, eidemque 
indemnitatem tribuentes in duabus parochiae dismembrationibus peractis 
anno 1840 et anno 1908. Constat etiam municipium cum solo capitulo per- 
tractasse negotia parochiam respicientia. Constat denique, aliis omissis, 
capitulum pro parochiae integritate acerrime decertasse: parochialia onera 
suis sumptibus pertulisse et perferre, nec non praebere archipresbytero 
eleemosinam pro celebratione missarum pro populo, et concionatori mer- 
cedem pro verbis Dei praedicatione. 

Recensita capituli iura, praerogativae et onera, quae propria sunt 
rectoris principalis, habentis nempe curam habitualem, placuit DD. Pa- 
tribus tantummodo innuere, ne viderentur inutiliter repetere, quod fuse, 
erudite et concludenter, exposita sunt in sententia appellata. 


| 


S. Romana Rota 485 


4, Curam habitualem residere in capitulo Salutiarum confirmare 
voluerunt Patres ex conventione inita capitulum inter et primum archi- 
presbyterum Bartholomaeum Vacca, acceptata ab eius successore et 
fratre Antonio Vacca, de qua conventione mentio fit in deliberationibus 
capitularibus diei 14 decembris 1493. Per hance conventionem, aut trans- 
actionem archipresbyter remittebat in manus capituli officlum curae 
animarum, quo fruebatur. Iamvero si archipresbyter totam curam, actua- 
lem videlicet et habitualem habuisset, remissio non capitulo sed Epi- 
scopo facienda erat. Nec dicatur quod remissio revera facta fuit Summo 
Pontifici, cuius expectabatur beneplacitum. Etenim ex deliberatione capi- 
tulari apparet archipresbyterum ex nuno remisisse curam, suam exo- 
nerando conscientiam, et conscientiam capituli onerando. Est pariter 
inauditum parochum independentem a capitulo posse se eximere ab 
onere curae et de ea conscientiam gravare capituli. Res optime expli- 
catur si admittamus archipresbyterum fuisse capituli vicarium et uti 
talem eidem curam animarum remisisse. Approbatio vero Summi Pon- 
tificis requirebatur, quia resignans cupiebat retinere dignitatem archi- 
presbyteralem sine cura. 

5. Res foret absoluta quoad primum dubium, nisi novissimus archi- 
presbyteri patronus novum in medium adduxisset argumentum desum- 
ptum ex formulis, quae in Dataria Apostolica adhibentur in beneficiorum 
collatione. Verum primitus cum capituli patrono adnotandum est for- 
mulam adhibitam in collatione archipresbyteratus Salutiarum, adhibitam 
quoque reperiri in provisionibus aliorum archipresbyteratuum vacantium 
in cathedralibus, in quibus certissimum est curam tantum actualem 
spectare archipresbytero. Ita in collationibus archipresbyteratus maio- 
rum ecclesiarum Urbevetanae, Gaudisiensis et Laudensis. Deinde miran- 
dum non est formulam, quam Dataria Apostolica adhibet in provisione 
archipresbyteratus Salutiarum differre a formula, qua utitur in canoni- 
catuum collationibus eiusdem ecclesiae. Etenim cum archipresbytero im- 
mineat cura actualis animarum, merito de eadem cura fit mentio in for- 
mula. Cum vero canonicis singulis non immineat cura habitualis, quia 
haec toti adhaeret collegio, iure meritoque in singulorum canonicatuum 
collatione omittitur mentio de cura habituali. Formula tandem propo- 
sitionis, quae adhiberi solet in consistorio, quando novi Episcopi Salu- 
tiarum proponuntur, favet potius capitulo, quam archipresbytero: quia 
cum archipresbytero tribuat tantum curae exercitium, supponere facit 
curam habitualem esse penes capitulum. Neque sophistice hoc affirmatur, 
uti vult archipresbyteri patronus. Nam ex aliis ipsis formulis pro com- 
paratione adductis ostenditur quod res ita revera debet intelligi. Ita in 

formula Lucensi verba « quam presbyter custos ... exercet in ecclesia 
archiepiscopali », clare denotant ibi agi de cura actuali, non vero de 
habituali. 

Ex his omnibus Patres dimittendum esse censuerunt primum dubium 
cum responsione: Affirmative ad primam partem ; negative ad secundam. 


De secundo dubio: An arciipresbytero in casu competat cura actualis 
universa, exclusive et independenter a capitulo exercenda? 

Certum est quod, inspecta bulla erectionis plebaniae Sanctae Mariae 
in collegiatam, archipresbytero, cui dicitur imminere curam animarum 
universam, curam actualem competere; at videndum est, an idem dici 
possit attento iure consuetudinario. Etenim nihil magis tritum quam 
legem quamlibet humanam, ecclesiasticam quoque, posse contraria con- 
suetudine abrogari, dummodo rationabilis sit et legitime praescripta, 
cap. fin. De consuetudine. Centenaria autem, et multo magis plus quam 
centenaria consuetudine posse iura omnia praescribi tradunt doctores 
omnes: De Luca, De consuetudine, disc. 2; Pitonius, Discept. eccl., tom. 1, 
dise., n. 9, n. 13, ete. Quod valet, etiamsi, uti ad praesens, agatur de 
iuribus parochialibus praescribendis. Regula enim est, consuetudine plus- 
quam centenaria acquiri posse quidquid potest per privilegium obti- 
neri: Fagnanus, in c. 2, De foro competenti. At cum evidens sit ex pri- 
vilegio exerceri posse iurisdictionem in foro poenitentiali, sacramenta 
administrare, et in genere animarum curam peragere, idem est etiam 
de consuetudine asserendum. Demum, uti omnes admittunt, iura episco- 
palia praescribi possunt; nulla adest proinde ratio, ut praescriptio in 
iuribus parochialibus denegetur. Neque negotium facessere possunt ali- 
quae sacrarum Romanarum Congregationum decisiones. In speciebus 
enim eisdem Congregationibus propositis vel agebatur de praescriptione 
iurium exstinctiva nervum abrumpente ecclesiasticae disciplinae, vel non 
constabat de possessione plusquam centenaria. Ceterum Romanae Con- 
gregationes pluribus in decisionibus decrevere iura parochialia prae- 
scribi posse. lta S. C. Concilii in Reatina, Iuris associandi cadavera, 
22 dec. 1866; S. Severi, Iuris funerandi, 27 maii 1893; in Fabrianen., 
9 febr. 1732; in Camerinen., 18 dec. 1819; et S. Cong. VV. et RR. in 
Auwitana, 9 iulii 1891; in Thelesina, Iurium Parochialium, 22 aug. 1901. 
Tantum autem praescribitur, quantum possidetur, aut quasi possidetur, 
quin obstet, quod damnum exinde possessori, eiusque successoribus 
exoriatur, prouti docet S. Rota in una Romana, Oblationum, 20 ianua- 
rii 1726: « Etiam in actibus ecclesiae praeiudicium, divinique cultus 
« detrimentum inferentibus (consuetudinem) plenam, amplissimamque 

« inducere cuiuscumque melioris tituli, ac proinde etiam beneplaciti apo- 
« stolici praesumptionem ». 

Hisce adnotatis praecipua munera parochialia, quae capitulum plus- 
quam ex centenaria observantia sibi vindicat, sunt quatuor, uti eruitur 
ex inquisitione iussu DD. Patrum secundi turni peracta; videlicet ius 
canendi missam praesente cadavere, ius benedicendi domos tempore 
paschali, ius praedicandi, et ius fidelium audiendi confessiones. [amvero 
praefata iura competere capitulo Salutiarum amplissime ostendit appel- 
lata sententia, et fatetur archipresbyter Conte: « Chi ha mai negato il 
« fatto che i canonici cantassero la Messa, praesente cadavere, che pre- 
« dicassero qualche volta e confessassero, e che il prete Sagrista avesse 
« benedetto le case in tempo pasquale? Nessuno, I’ arciprete compreso. 
«... Il fatto del possesso era in confesso d’ambo le parti» (Animadv. 
triplicationi adiectae, p. 15). Hoc autem dum confitetur, archipresbyter 
parum apte nec secundum ius scribit: « La nostra causa é in petitorio 
«e non in possessorio, quindi la prova testimoniale deve considerarsi 
«essere extra causam ». Et inferius: « Il turno ammise anzitutto le 
« stesse deposizioni dei canonici parte interessata a provare il loro 
« diritto. Questi, é chiaro, non potevano rendere testimonianza contro 
« se stessi ». Verum quoad primum DD. Patres admittunt causam hanc 
esse in petitorio, at non intelligunt cur non possint admitti testes ad 
probandam praescriptionem, vi cuius quaedam iura parochialia non 
archipresbytero, sed canonicis adscribi debeant. Ad secundum adno- 
tandum est non solos canonicos fuisse excussos, eorumque testificatio- 
nes aliis depositionibus adiunctas vim saltem habere adminiculativam. 
Deinde non semper membra alicuius universitatis repellenda sunt a 
testimonio ferendo. Audiatur hac in re Card. De Luca in Part. I, De 
iudiciis, disc. XXXII, n. 46: « In testibus de universitate, vel de colle- 
« gio... iuxta regulas generales proceditur cum distinctione iuris con- 
« troversi, an tangat interesse singulorum, vel potius omnium in univer- 
«sum, ut primo casu repellantur a testimonio, non autem in altero. 
« Et tamen etiam in uno vel in altero casu respective limitatio regulae 
« intrat, quia nempe in primo interesse sit adeo exiguum, atque testes 
« adeo qualificati, ut omnino improbabile sit, quod falsum dicere velint », 
quod optime applicatur casui nostro. 

Aliis quoque ex capitibus conatur archipresbyter impugnare con- 
suetudinem a capitularibus assertam. 

Et a) Contendit capitulum non posse praescribere ratione inhabi- 
litatis, quia Cone. Trid. canonicos « li ha inabilitati alla cura (attuale) ». 
Sed inhabilitas relate ad praescriptionem non gignitur ex lege prohibi- 

tiva, secus omnes inhabiles fierent a legibus prohibitivis et ideo contra 
illas impossibile foret inducere praescriptionem consuetudinariam, quod 
falsum est. 

b) Subsumit canonicos exercere quaedam iura parochialia non 
nomine proprio, sed ex delegatione accepta ab archipresbytero. Verum 
haec affirmatio gratuita prorsus est; nullum enim in actis reperitur do- 
cumentum, ex quo constet de facta ab archipresbytero canonicis dele- 
gatione. Imo ex actis contrarium evincitur. Nam scimus quod quando 
canonici, perdurante choro, functiones parochiales agunt, computantur 
uti praesentes. Iamvero regula constans est hanc fictam praesentiam 
posse valere, quando munus est inhaerens capitulo vel canonicatui, 
minime vero quando canonicus agit ex delegatione. Finge archipresby- 
terum delegare canonicum ad assistendum alicui matrimonio, et hoc 
fiat tempore chori, tune certe absentia notatur. Denique cum canonici 
clare probaverint recensita quatuor iura exercuisse per quatuor circiter 
saecula, diuturna ac immemorabilis possessio facultativam possessio- 
nis naturam excludit, uti adnotat Rota in Colonien. coram Rev. P. V., 
dec. 85, n. 8. « Praesumptio facultatis excluditur a multiplicitate actuum 
« et ex continuata possessione per longum tempus ». 

c) Observat praescriptionem originem habuisse a _ transactione 
anni 1493, de qua supra loquuti sumus. Cum autem transactio inva- 
lida fuerit ob defectum pontificiae adprobationis, dicendum est praescri- 
ptionem fundari titulo vitioso, vel saltem aequivoco. At ante omnia 
probandum foret transactionem non fuisse a Sede Apostolica confirma- 
tam. Nam si, uti legitur in sententia coram Sincero, capitulum post 
transactionem perrexit in curae animarum exercitio, hoc facit praesu- 
mere quod fuerit adprobata, secus inexplicabile foret silentium tum 
archipresbyteri, qui posuit clausulam approbationis, tum eius succes- 
sorum, tum Ordinarii Salutiarum. Deinde admisso etiam, quod trans- 
actio non fuerit approbata, ostendendum foret ex illa praecisa trans- 
actione ortum fuisse factum exercitii quorumdam iurium parochialium 
ex parte capituli, « potuit enim (uti recte adnotatur in sententia appel- 
« lata, pag. 44) oriri ex aliis causis, sicut quaelibet aliae praescriptiones 
« contra iura episcoporum, aut parochorum; nec est necesse ut capi- 
« tulum doceret de vera origine, seu titulo suae praescriptionis: haec 
«enim praescriptio, eo ipso quod est immemorabilis, constituit per 
« seipsam titulum, et titulum validissimum, imo, uti dictum est, melio- 
«rem titulum de toto mundo ». 

Unde ad secundum dubium Patres responderunt: Archipresbytero 
competere curam actualem universam, salvis tamen quatuor iuribus 

superius indicatis a capitulo vi consuetudinis immeiiorabilis prae- 
scriptis. 


De tertio dubio: An archipresbyter habendus sit verus parochus, 
et parochiam exclusive a capitulo repraesentare possit ? : 

In bulla erectionis collegiatae Salutiarum archipresbytero tribuitur 
cura tantum actualis, uti ostensum est in responsione ad primum 
dubium. Hane curam exercet nomine proprio; proinde habemus primum 
illud ad parochialem essentiam requisitum, ius nempe exercendi curam 
nomine proprio (Bouix, De ration., cap. V, pag. 1). Sed neque desunt 
alia requisita; quod nempe v. g. archipresbyter curam exerceat ex obli- 
gatione, quoad determinatum territorium et populum, eidem reciproco 
vineulo devinctum. Sed parochus est sensu lato, non stricto. Quod adeo 
verum est, ut curam habens habitualem parochus dicatur principalis, 
exercens vero curam actualem appelletur parochus secundarius, et com- 
muniter vicarius, quo nomine videmus nuncupatum archipresbyterum 
Salutiarum in aliquibus documentis, quae prostant in actis. 

Ex hoc patet responsio ad secundam dubii partem. Cum enim ens 
aliquod, collegium, universitas debet a suo capite repraesentari, cumque 
indubitatum sit caput principale parochiae Salutiarum esse capitulum, 
clarum est capitulum debere parochiam repraesentare, non archipresby- 
terum. 

Proposito itaque dubio tertio Patres responderunt: Ad primam 
partem provisum in responsione ad primum dubium; ad secundam 
negative. 


De quarto dubio: An et quomodo regimen ecclesiae cathedralis com- 
petat capitulo vel archipresbytero in casu? 

Animadvertendum quoad praesens dubium est, quod in Ecclesia 
quacumque parochiali duo distingui debent, ea nempe, quae respiciunt 
curam animarum, et ea, quae se referunt ad administrationem et regi- 
men ipsius ecclesiae. Porro illis in ecclesiis, in quibus unus est parochus 
absolutus, habens videlicet totam curam, certum est utrumque parocho 
competere. At illis in ecclesiis, in quibus reperitur distincta cura actualis 
ab habituali, exceptis iis, quae curam respiciunt, quaeque parocho actuali, 
aut vicario competunt, reliqua a iure demandantur habenti curam habi- 
tualem, qui est ipsius ecclesiae caput. Parocho proinde principali spectat 
regimen et administratio ecclesiae, ius in ea sacra faciendi, ‘proprio 
arbitrio divinum cultum moderandi, etc. Hoc constanter tenuerunt sacrae 
romanae Congregationes, uti videre est apud Emhum Gennari in suo opere 

Acta, vol. VII, n. 17. — 27-10-0915. 

Questioni canoniche, num. 379. Ceterum haec fuit praxis constans in 
ecclesia Salutiarum, uti adnotatur in sententia appellata. 

Responsio itaque DD. Patrum ad dubium est: Regimen ecclesiae 
cathedralis competere Capitulo. 


De quinto dubio: An archipresbyter habeat ius, residendi in domo 
ecclesiae cathedrali adiacenti, eamque domum ad usum habitationis 
aptandi suis sumptibus et independenter a capitulo ? 

Quamvis huius dubii solutio non pendeat ab iis, quae exposita 
superius sunt, nihilominus Patres dixerunt in hoc quoque dubio am- 
plectendam esse secundi turni responsionem. Archipresbyter enim non 
potest certe sibi ius vindicare residendi in domo ecclesiae cathedrali 
adiacenti ratione proprietatis aut dominii, haec enim proprietas aut 
dominium est penes capitulum, uti constat ex documentis in appellata 
sententia relatis. Nec potest hoc ius sibi tribuere ratione parochialitatis. 
Nam leges quidem exigunt ut parochus resideat in domo parochiali, si 
adsit, vel intra fines parochiae, absque tamen alterius proprietatis prae- 
iudicio. 


Quibus omnibus rite diligenterque perpensis, Nos infrascripti Audi- 
tores de turno pro tribunali sedentes, Christi nomine invocato et solum 
Deum prae oculis habentes, decernimus, declaramus et definitive sen- 
tentiamus sententiam 1 iulii 1913 esse confirmandam, videlicet ad du- 
bium propositum respondemus: Affirmative ad primam partem ; negative 
ad secundam, declarantes praeterea expensas esse inter partes compen- 
sandas. 

Ita pronunciamus, mandantes Ordinariis locorum et ministris tribu- 
nalium, ad quos spectat, ut exsecutioni demandent hanc nostram defi- 
nitivam sententiam, et adversus reluctantes procedant ad normas sacro- 
rum canonum et praesertim cap. 3, sess. XXV De Ref. Concilii Tri- 
dentini, iis adhibitis exsecutivis et coércitivis mediis, quae magis efficacia 

et opportuna pro rerum adiunctis exstitura sint. 

Romae, in sede Tribunalis S. R. Rotae, die 15 iulii 1915. 


Guilelmus Sebastianelli, Decanus, Ponens. 
Petrus Rossetti. 
Raphaél Chimenti. 


L. 


Ex Cancellaria S. R. Rotae. 
Sac. T. Tani, Notarius. 

DIARIUM ROMANAE CURIAE 


SEGRETERIA DI STATO 


NOMINE 


Con Biglietti della Segreteria di Stato il Santo Padre si é degnato di 
nominare: 


13 ottobre 1915. — L’ Emo signor cardinale Vincenzo Vannutelli, Protet- 
tore dell’ Istituto dei Fratelli della Istruzione Cristiana di Ploermel, in Francia, 

18 ottobre. — L’ Emo signor cardinale Diomede Falconio, Protettore del- 
I’ Istituto delle Suore della Misericordia che hanno la casa madre in Dewer, 
Colorado (Stati Uniti d' America). 

20 ottobre. — L’ Emo signor cardinale Gennaro Granito Pignatelli di Bel- 
monte, Protettore dell’ Istituto delle Suore della Divina Carita di Vienna. 

265 ottobre. — 11 Riho P. Generoso Graziosi S. L., Consultore della Sacra Con- 
gregazione dei Religiosi. 


Con Brevi apostolici il Santo Padre si é degnato di nominare: 


_ Prelati Domestici di S. S.: 


31 agosto 1915. — Mons. Domenico Monaco, arciprete della cattedrale di 
Lacedonia. 

4 ottobre. — Mons. Vincenzo de Gregorio, vicario generale della diocesi 
di Lacedonia. 

12 ottobre. — Mons. Cesare Gnudi, parroco di S. Bartolomeo e priore del 
Collegio de’ Parroci urbani in Bologna. 

16 ottobre. — Mons. Giacomo P. O’ Farrel, vicario generale della diocesi 
di Richmond. 

22 ottobre. — Mons. Luigi Maria Astancolle, priore del Capitolo di Todi. 


Acta Apostolicae Sedis - Commentarium Officiale 


ONORIFICENZE 


Con Brevi apostolici il Santo Padre si é degnato di conferire le seguenti 


onorificenze : 


La Placca dell’Ordine di S. Gregorio Magno: 


14 ottobre 1915. — Al sig. Giacomo Hicks, di Londra, gia insignito della 
commenda dello stesso Ordine. 


Il Cavalierato dell’Ordine di S. Gregorio Magno, classe civile: 


16 ottobre 1915. — Al sig. Pietro Cristiano Pio de Louw, della diocesi 
‘di Bois-le-Duc. 


NECROLOGIO 


7 giugno 1915. — Mons. Eduardo Kozlowski, vescovo titolare di Germe 


ed ausiliare dell’arcivescovo di Milwaukee. 
10 agosto. — Mons. Isidoro Clemente, O. P., vescovo titolare di Augila, 


vicario apostolico di Amoi in Cina. 
13 settembre. — Mons. Agostino Francesco Baslé, del seminario delle 
Missioni estere di Parigi, vescovo di Mysore (Indostan - Asia). 
18 settembre. — Mons. Giacomo Conaty, vescovo di Monterey-Los Angeles. 
29 settembre. — Mons. Bernardino Tommaso Clark, dei Minori Cappuc- 


cini, vescovo di Port -Victoria. 
9 ottobre. — Mons. Enrico O’ Neill, vescovo di Dromore. 
16 ottobre. — Mons. Riccardo Alfonso Sheehan, vescovo di Waterford e 


Lismore. 


i 
| 
' 


if 
Bee 


Die XV novembris venum da- 
bitur, novissime denuo editum, 


Il 15 novembre sara posta in 
vendita la nuova ristampa del 


ROMANUM 


ex Decreto sacrosancti Concilii Tridentini 


restitutum, S. Pii V Pontificis Maximi jussu 


editum, aliorumque Pontificum cura reco- 


gnitum, Pii Papae X auctoritate reformatum. 


Edizione su carta indiana; altezza della pagina, compreso | Editum charta indica; altum mm. 176, latum 111, crassum 26, 
il margine, millimetri 176, larghezza mm. 111, spessore | gramm. 715 pondo. - Paginae, qua typis impressae sunt, 
de] libro mm. 26. - Luce esatta della stampa mm. 160100. || patent mm. 160 100. 

- Peso complessivo del Breviario, grammi 715. \ 


Un volume in-12° di pagine Lxxvi-1687-[14], | _ Volumen in-12°, paginarum Lxxv1-1687-{14), 


adorno di una ricca incisione a colori e di nu- 
merose artistiche testate di pagina eseguite dal 


Rev. Fr. Massimiliano Schmalz! dei Redento- | 
risti. - Stampa accurata, caratteri neri e niti- | 
dissimi impressi in rosso-nero con riquadra- | B. er igre 
tura rossa alle pagine. - Carta sottile ed opaca. | Charta subtili et opaca cum lineis rubris in 


| ornatum sacra imagine affabre delineata scalpro 

et colorata, multisque paginarum initiis eleganti 
manu descriptis a R. P. Maximiliano Schmalzl 
| ex Ordine SS. Redemptoris; accurate impres- 
| sum typis nitidis, aractere rubro-nigro, 


| quadrum ductis ad omnes paginas. 


PRETIA: 


L. 8— brochure... - 8— 


PREZZI: | 
| Volumen corio nigro, vulgo cha- 


In brochure. 


Legato in pelle zigrino nera, an- grin, contectum, angulis rotun- 


= arrotondati, dorso flessi- datis, dorso flexibili, sectione 
ile, taglio rosso e busta. . » 12—¥) _§ foliorum rubra cum theca » 12— 

| Pelle vitulina contectum, angu- 

Legato in marocchino, angoli ar- | lis rotundis, dorso flexili, se- 

~ yotondati, dorso flessibile, ta- |  ¢tione foliorum aurea cum 
» 13— theca. » 13— 


glio dorato e busta . 


Fascicoletti e fogli del Breviario; stampati in || Fasciculi et folia Breviarii indica charta im- 
carta indiana, che si vendono a parte (Per } pressa, quae separatim veneunt (Qui Bre- 
gli acquirenti del Breviario il prezzo com- | viarium sibi comparaverint pretium inte- 
plessivo é di Cent. 50): | grum solvent nonnisi Lib. 0,50): 


Ante Divinum Officiam. Post singulas Horas. Post Divinam Officiam, pp. 4, Cent. 5. = Absolutiones et Bene- 
dictiones. In Officio ‘novem Lectionum, pp. 2, Cent. 5. = Pro Festis et Officiis Psalmos de Dominica usurpantibus 
(Eacerpta ex Ordinario divini Officii), pp. 24, Cent. 25. = Pro Officiis Psalmos de occurrenti hebdomadae die usur- 
pantibns (Excerpta ex Ordinario divini O/ficii), pp 12, ‘Cent 15 = Tempore Adventus. In feriali Officio, pp. 4, 
Cent. 5. = Tempore Qaadragesimac. A Foria [{ post Dominicam I. In feriali Officio, pp. 4, Cont. 5. = Tempore Passionis. 
In feriali Officio, pp. 4, Cent. 6. = Tempore Paschali. In feriali Officio, pp. 4, Cent. 5. = Pro Commemorationibus de 


Communi Sanctoram, - Pro Commomorationibas de tempore, pp. 4, Ceat. 5. 


A richiesta si potranno aggiungere i 
seguenti Propri, stampati con gli stessi 
caratteri e compilati con i medesimi cri-' 
tert del Breviario tipico ed accurate-| 


Si libeat, Propria quae sequuntur 
adiungi poterunt, caracteribus normis- 
que iisdem impressa ac Breviarii ty- 
pici, mawimaque cura redacta, iuxta 


J 
‘ 


mente redatti secondo il Calendario nuo- || Calendarium recentissime a S.C. Ri- 
vamente riformato ed approvato dalla || tuum revisum ac probatum die 10 de- 


S.C. det Ritt il 10 dicembre 1913: cembris a. 1913: 


Propriunr Officioram pre Clero ALMAE URBIS ejusque districtus. - Un fascicolo’di 
um Officiorum pro Clero ALMAE URBIS IN USUM PATRIARCHALIS ARCHI- 
ASILICAE LATERANENSIS-accomodatum. - Un fascicolo di pagg. 168 ed inci- 


Proprium Officioram pro Clero Dioecesis TARVISINAE juxta Decretum S. Rituum 
Congregationis diei 31 decembris 1914. - Un fascicolo di pagg. 88, in cartaindiana » 1— 


Rapallen. - Un fascicolo di pagg. vii-64. . » 
Commune plurium Confessorum Pontificum, - pagg. 8. .........+:. » 0,20 
Commune plurium Confessorum non Pontificum, - pagg.8........... » 0,20 
Commune pluriam Virginum, - pagg. 12... . » 
Commune plurium non Virginum, - pagg. 12 . . » 0,20 


PSALTERIUM BREVIARIT ROMANTI cum Ordinario divini 
Officii, jussu Pii Pp. X novo ordine per hebdomadam dispo- 
situm et editum juxta Motu Proprio Abhinc duos annos. 1914. 
Editio typica. 


Un volume di pagine 326, caratteri || Volumen paginarum 326, typis rubro- 
grandi e ben marcati, rosso-neri, | nigris impressum, charta subtili et 
carta sottile ed opaca, riquadratura — opaca, cum lineis rubris in quadrum 
rossa alle pagine. | ductis ad omnes paginas. 


Prezzi: | Pretia: 
In brochure. . ... . L. 2,851 brochure ..... . L. 2,25 
Legato in tela inglese nera e | Tela anglica contectum, se- 


taglio rosso . Sag » B25 | ctione foliorum rubra. ... » 3,25 
Legato in tela inglese nera e Tela anglica contectum, se- 

Mee ctione foliorum aurea. . . » 3,60 
Legato in pelle chagrin nera | Pelle chagrin nigra contectum, 

e taglio oro . , » 4,80 | \sectione foliorum aurea. . » 4,80 

NB. - Per coloro che desiderassero _ NB. - Volumen etiam paratum est 


avere le Variationes in divino Officio petentibus, quo simul Variationes in 
recitando ed'il Psalterium Breviaris Ro- | Divino Officio recitando et Psalteriwm 
mani, legati in un sol volume, i prezzi | Breviarit Romani continentur: 

sono cosi stabiliti: 


— Legati in tela inglese nera ~ Tela anglica contectum, se- 

e taglio rosso , L. 3,90 ctione foliorum rubra . . L. 3,90 
— Legati in tela inglese nera — Tela anglica contectum, se- 

etaglio oro. . . . . . » 4,20 ctione foliorum aurea . . » 4,20 
— Legati in pelle chagrin e — Pelle chagrin nigra conte- 

taglio oro. » 5,40 ctum,sectione foliorumaurea » 5,40 


VARIATIONES IN DIVINO OFFICIO RECITANDO juxta 
Constitutionem Apostolicam Divino afflatu et Motu Proprio 
Abhinc duos annos, in commodum eorum qui novissimo Bre- 
viario carent. 1914. Editio typica. 


Un fascicolo di pagine 96, su carta || Libellus paginarum 96, charta subtili 
sottile ed opaca, caratteri grandi e et opaca, charactere rubro-nigro cum 
ben marcati, rosso-neri, riquadra- lineis rubris in quadrum ductis ad 
tura rossa alle pagine e re er omnes paginas, charta manufacta 
di carta a mano . . L. 0,60 contectas ...-... 

— Legato in tela inglese. . » 0,90 || — Cum tegumento telae an- 

glicae. Nie » 0,90 


Veneunt Romae apud Administrationem Commentarii Officialis “Acta Apo- 
stolicae Sedis,, (Tipografia Poliglotta Vaticana, Roma). 


Officia Propria a Clero Dioeceseos CLAVARENSIS recitanda juxta kalendarium a Z 

, S. R. C. adprobatum die 7 martii 1914, cum appendice pro civitate et territoriis 


